Diari Oficial de la Generalitat Valenciana


Sumari del DOGV 7851, del 16-08-2016 (2016/6378)

RESOLUCIÓ de 2 d'agost de 2016, del conseller de Transparència, Responsabilitat Social, Participació i Cooperació, de la convocatòria realitzada mitjançant l'Ordre 3/2016, de 9 de març, de la Conselleria de Transparència, Responsabilitat Social, Participació i Cooperació, per la qual es convoca una subvenció adreçada a organitzacions no governamentals per al desenvolupament (ONGD), per al cofinançament d'un projecte de cooperació internacional per al desenvolupament que s'execute en un país o territori prioritari a l'Àfrica durant la vigència del III Pla director de la cooperació valenciana 2014-2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7851

Data del DOGV
:   16-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6378


Data del document
:   02-08-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 2 d'agost de 2016, del conseller de Transparència, Responsabilitat Social, Participació i Cooperació, de la convocatòria realitzada mitjançant l'Ordre 3/2016, de 9 de març, de la Conselleria de Transparència, Responsabilitat Social, Participació i Cooperació, per la qual es convoca una subvenció adreçada a organitzacions no governamentals per al desenvolupament (ONGD), per al cofinançament d'un projecte de cooperació internacional per al desenvolupament que s'execute en un país o territori prioritari a l'Àfrica durant la vigència del III Pla director de la cooperació valenciana 2014-2017. [2016/6378]  
Antecedents de fet  
1. En data d'11 de març de 2016, va ser publicada en el Diari Oficial de la Comunitat Valenciana (DOCV 7739), l'Ordre 3/2016, de 9 de març, de la Conselleria de Transparència, Responsabilitat Social, Participació i Cooperació, per la qual es convoca una subvenció adreçada a organitzacions no governamentals per al desenvolupament (ONGD), per al cofinançament d'un projecte de cooperació internacional per al desenvolupament que s'execute en un país o territori prioritari a l'Àfrica durant la vigència del III Pla director de la cooperació valenciana 2014-2017.  
2. A aquesta convocatòria s'han presentat un total de cinc sol·licituds, de les quals han sigut excloses tres entitats pels motius reflectits en l'annex III.  
3. L'òrgan instructor ha emés informe en data 12 de juliol de 2016, en el qual consta que de la informació que disposa es desprén que les entitats sol·licitants, excepte les que s'allisten en l'annex III, compleixen tots els requisits necessaris per a accedir a les subvencions, d'acord amb el que estableix l'article 164. f de la Llei 1/2015, de 6 de febrer, de la Generalitat, d'Hisenda pública, del Sector Públic Instrumental i de Subvencions.  
4. La comissió tècnica, segons el que estableix la base onze de l'ordre de convocatòria, en la reunió de data 13 de juliol de 2016, ha emés informe en el qual es concreta el resultat de l'avaluació de les sol·licituds d'acord també amb l'article 164.f esmentat, i segons això ha formulat la corresponent proposta motivada de resolució de la convocatòria de subvencions.  
  
Fonaments de dret  
I. Pel que fa a la competència per a resoldre aquest procediment, es tenen en compte les atribucions previstes en l'article 160.4.c de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, com també el que preveu el Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació.  
  
II. Així mateix, en la tramitació d'aquest procediment s'ha tingut present el que estableix l'Ordre 3/2016, de 9 de març, de la Conselleria de Transparència, Responsabilitat Social, Participació i Cooperació, de convocatòria de subvencions, i en tot el que no regula aquesta ordre ha regit el que disposen el Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional al desenvolupament; la Llei 38/2003, de 17 de novembre, General de Subvencions, i el reglament que la desenvolupa, i la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, en la qual, pel que fa a l'entrada en vigor i al règim transitori per a l'aplicació, cal tenir en compte el que assenyala la disposició transitòria huitena.  
  
Per aquesta raó, i vist l'informe que la comissió tècnica ha adoptat en la sessió de 13 de juliol de 2016, resolc:  
  
Primer  
Concedir, a l'entitat i projecte citat en l'annex I d'aquesta resolució la subvenció sol·licitada per l'import que apareix especificat dins del crèdit disponible, que ascendix a un total de 210.000,00 euros, desglossats de la manera següent:  
1. 70.000 euros, en l'aplicació pressupostària 53.92.55.87051.1, capítol IV, línia de subvenció S8057000, «Protecció internacional de la infància», prevista en el pressupost de la Generalitat per a l'any 2016.  
  
2. 70.000 euros, en l'aplicació pressupostària 03.81.18.45417.8, capítol IV, línia de subvenció S8058000, «Protecció internacional de la dona», prevista en el pressupost de la Generalitat per a l'any 2016.  
  
3. 70.000 euros, en l'aplicació pressupostària 36.18.85.57956.7, capítol IV, línia de subvenció S8059000 «Defensa i promoció internacional dels drets humans», prevista en el pressupost de la Generalitat per a l'any 2016.  
L'entitat beneficiària ha d'aportar el model d'acceptació normalitzat en el termini de 10 dies hàbils comptadors des de l'endemà de la publicació d'aquesta resolució de concessió.  
Sense perjudici del que s'indica en el punt anterior, l'entitat beneficiària pot renunciar a la subvenció abans del lliurament dels fons de manera expressa, per qualsevol mitjà que permeta tindre'n constància. Si la renúncia es produeix després d'haver percebut la subvenció concedida, haurà de reintegrar-se la quantitat percebuda més els interessos legals corresponents.  
  
Segon  
Denegar la subvenció sol·licitada a l'entitat i el projecte indicats en l'annex II d'aquesta resolució, pels motius que s'hi especifiquen.  
  
  
Tercer  
Excloure les entitats i projectes indicats en l'annex III d'aquesta resolució per a les subvencions sol·licitades, pels motius que s'hi especifiquen.  
  
Contra aquesta resolució, que posa fi a la via administrativa, es pot interposar, potestativament, recurs de reposició davant aquest mateix òrgan, en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que preveuen els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que es realitze qualsevol altra via que es considere oportuna.  
  
València, 2 d'agost de 2016.- El conseller de Transparència, Responsabilitat Social, Participació i Cooperació: Manuel Alcaraz Ramos.